Document ID: 31997D0346

KOMISSION PÄÄTÖS,
tehty 20 päivänä toukokuuta 1997,
yleiseurooppalaisen digitaalisen monipalveluverkon (ISDN) perusliittymää koskevista yhteisistä teknisistä määräyksistä (ETA:n kannalta merkityksellinen teksti) (97/346/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on muutettuna direktiivillä 93/68/ETY (2), ja erityisesti sen 6 artiklan 2 kohdan toisen luetelmakohdan,
sekä katsoo, että
komissio on toteuttanut toimenpiteen sellaisten päätelaitteiden tyyppien yksilöimiseksi, joiden osalta yhteiset tekniset määräykset ovat tarpeen, sekä määritellyt näiden määräysten soveltamisalan,
olisi annettava vastaavat yhdenmukaistetut standardit tai niiden osat, joilla pannaan täytäntöön yhteisiksi teknisiksi määräyksiksi muutettavat olennaiset vaatimukset,
joissakin jäsenvaltioissa ISDN:n kansalliset toteutukset voivat osoittautua yhteensopimattomiksi Euro-ISDN:n päätelaitteiden kanssa; olennaisiin vaatimuksiin liittyvien kansallisten poikkeamien vaatimustenmukaisuuden ei pitäisi edellyttää tyyppihyväksyntää; asianmukaisten kansallisten viranomaisten olisi yksilöitävä tällaiset kansalliset poikkeamat ja tiedot poikkeamista olisi julkistettava,
yksille tai useammille kansallisille markkinoille nykyisin toimittavien valmistajien markkinoillaolon turvaamiseksi on tarpeen sallia siirtymäsäännöksiä sellaisille laitteille, jotka on hyväksytty komission päätöksen 94/797/EY (3) mukaisesti,
olisi kumottava päätös 94/797/EY siirtymäkauden päätyttyä, ja
tässä päätöksessä vahvistetut yhteiset tekniset määräykset ovat ACTE-komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat 2 artiklan 1 kohdassa määritellyn yhdenmukaistetun standardin soveltamisalaan.
2. Tässä päätöksessä vahvistetaan yhteiset tekniset määräykset teknisistä ominaisuuksista, sähköisistä ja mekaanisista rajapintavaatimuksista ja liitäntäprotokollasta, joita sellaisten päätelaitteiden on noudatettava, jotka ovat liitettävissä ja jotka valmistaja tai hänen edustajansa on tarkoittanut liitettäväksi joko T- tai S- ja T-liitäntäpisteeseen sellaisessa yleisen televerkon perusliittymän rajapinnassa, jota tarjotaan yleiseurooppalaisen ISDN-verkon (Euro-ISDN) perusliittymäpisteenä.
2 artikla
1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut panemalla täytäntöön direktiivin 91/263/ETY 4 artiklan c, d ja f alakohdassa tarkoitetut olennaiset vaatimukset. Viittaukset standardiin ovat tämän päätöksen liitteessä I, ja standardin soveltumattomat osat yksilöidään liitteessä II.
2. Päätelaitteet, jotka ovat 1 kohdassa tarkoitettujen yhteisten teknisten määräysten mukaisia, täyttävät direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (4) ja 89/336/ETY (5) vaatimukset.
3 artikla
Direktiivin 91/263/ETY 9 artiklassa tarkoitettujen menettelyjen suorittamiseen nimetyt ilmoitetut laitokset käyttävät tämän päätöksen 2 artiklan 1 kohdassa tarkoitettua yhdenmukaistettua standardia tai varmistavat sen käytön viimeistään vuoden kuluttua tämän päätöksen tiedoksi antamisesta, kun kyseessä ovat tämän päätöksen 1 artiklan 1 kohdassa tarkoitetut päätelaitteet.
4 artikla
1. Kumotaan päätös 94/797/EY yhden vuoden kuluttua tämän päätöksen tiedoksi antamisesta.
2. Päätöksen 94/797/EY mukaisesti hyväksyttyjä päätelaitteita saadaan edelleen saattaa markkinoille ja ottaa käyttöön rajoituksetta, jos laitteille on myönnetty hyväksyntä viimeistään vuoden kuluttua tämän päätöksen tiedoksi antamisesta.
5 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä toukokuuta 1997.

Labels: 7
12